# มิสยูเอสเอ
มิสยูเอสเอ  เป็นการประกวดความงามในสหรัฐอเมริกาซึ่งจัดขึ้นเป็นประจำทุกปีตั้งแต่ปี ค.ศ. 1952 เพื่อคัดเลือกตัวแทนของสหรัฐอเมริกาเข้าประกวดนางงามจักรวาล นอกจากนี้องค์การนางงามจักรวาลยังดำเนินการประกวดมิสทีนยูเอสเอ จนกระทั่งในปี ค.ศ. 2020 องค์การนางงามจักรวาลได้ประกาศให้สิทธิ์การดำเนินการจัดประกวดมิสยูเอสเอและมิสทีนยูเอสเอ ให้กับคริสตัล สจวร์ต มิสยูเอสเอ 2008 อีกสองปีต่อมาสจวร์ตได้ประกาศลาออกจากประธานองค์กรมิสยูเอสเอ โดยมีเลย์ลา โรส ดำรงตำแหน่งแทน

ปัจจุบันมิสยูเอสเอคือ อัลมา คูเปอร์ จาก รัฐมิชิแกน ซึ่งคว้าตำแหน่งเมื่อวันที่ 4 สิงหาคม ค.ศ. 2024 ที่โรงละครพีค็อกในลอสแอนเจลิส รัฐแคลิฟอร์เนีย โดยเธอจะทำหน้าที่เป็นตัวแทนของประเทศในการประกวดนางงามจักรวาล 2024

 ประวัติ 
การประกวดมิสยูเอสเอได้ริเริ่มขึ้นในปี ค.ศ. 1950 เมื่อโยลันด์ เบตเบซ ผู้ชนะการประกวดมิสอเมริกา ปฏิเสธที่จะสวมชุดว่ายน้ำเพื่อการประชาสัมพันธ์ บริษัทผลิตชุดว่ายน้ำแคทาลีนาซึ่งเป็นผู้สนับสนุนหลักของการประกวดมิสอเมริกา ตัดสินใจยกเลิกการสนับสนุนการประกวดมิสอเมริกาอย่างทันที และได้จัดตั้งการประกวดมิสยูเอสเอ นอกจากนี้ยังได้ก่อตั้งการประกวดนางงามจักรวาล และในปี ค.ศ. 1983 ยังมีการประกวดมิสทีนยูเอสเอ

มิสยูเอสเอครั้งแรกจัดขึ้นในปี ค.ศ. 1952 ที่ลองบีช รัฐแคลิฟอร์เนีย ผู้ชนะเลิศมิสยูเอสเอคนแรกคือแจ็กกี เลาก์รี มิสนิวยอร์กยูเอสเอ ครั้งแรกมีผู้เข้าร่วมประกวด 30 คน และหลายรัฐไม่สามารถเข้าร่วมประกวดได้ในช่วงสองทศวรรษแรกของการประกวดได้ ตั้งแต่ปี ค.ศ. 1970 แต่ละรัฐและเขตปกครองพิเศษโคลัมเบียได้ส่งตัวแทนเข้าร่วมในแต่ละปี รัฐอะแลสกาได้เข้าร่วมครั้งแรกในปี ค.ศ. 1959 และรัฐฮาวายในปี ค.ศ. 1960 ก่อนหน้านี้ทั้ง 2 รัฐมีส่วนร่วมในนางงามจักรวาล 

ตั้งแต่ปี ค.ศ. 1963 – ค.ศ. 2002 การประกวดรอบตัดสินออกอากาศทางสถานีโทรทัศน์ซีบีเอส ในปี ค.ศ. 1990 ผู้ชมได้ลดลงอย่างรวดเร็วประมาณ 20 ล้านคน ตั้งแต่ปี ค.ศ. 2003 การประกวดได้ออกอากาศทางสถานีโทรทัศน์เอ็นบีซี

 รูปแบบการประกวด 
ซึ่งรูปแบบการประกวดมิสยูเอสจะแตกต่างจากมิสอเมริกา ผู้เข้าประกวดมิสยูเอสไม่ต้องแข่งขันในรอบความสามารถพิเศษ การประกวดหลักคือเครื่องแต่งกายชุดว่ายน้ำ ชุดราตรีและการสัมภาษณ์ การมีส่วนร่วมในการประกวดมิสยูเอสเอผู้เข้าประกวดจำเป็นต้องได้รับการคัดเลือกให้เป็นตัวแทนของแต่ละรัฐ

ผู้เข้าประกวดจะมีส่วนร่วมในรอบ Preliminary หลังจากนั้นผู้เข้าประกวดยังคงอยู่ในการประกวดต่อไปจนถึงรอบตัดสิน ในวันประกวดรอบตัดสินผู้เข้าประกวดจะมีส่วนร่วมในการประกวดรอบชุดว่ายน้ำ ชุดราตรีและการสัมภาษณ์เพื่อเลือกเป็นมิสยูเอสเอ

 รายนามผู้ชนะล่าสุด 

ปีมิสยูเอสเอรัฐเมืองเจ้าภาพรางวัลในนางงามจักรวาล 2025colspan="4" 2024 อัลมา คูเปอร์  มิชิแกน ลอสแอนเจลิส, รัฐแคลิฟอร์เนีย ไม่ผ่านเข้ารอบ 2023 ซาวันนาห์ กันคีวิช  ฮาวาย โฮโนลูลู, รัฐฮาวาย  โนเอเลีย วอยต์ (ลาออก)  ยูทาห์ รีโน, รัฐเนวาดา 20 คนสุดท้าย 2022 มอร์แกน โรมาโน  นอร์ทแคโรไลนา ออเบิร์น, รัฐแอละแบมา  อาร์บอนนีย์ เกเบรียล  เท็กซัส รีโน, รัฐเนวาดา นางงามจักรวาล 2022 2021 แอลล์ สมิท  เคนทักกี ทัลซา รัฐโอคลาโฮมา 10 คนสุดท้าย 2020 เอชา แบรนช์  มิสซิสซิปปี เมมฟิส รัฐเทนเนสซี 21 คนสุดท้าย 2019 เชสลี คริสต์ นอร์ทแคโรไลนา รีโน, รัฐเนวาดา 10 คนสุดท้าย

 เรียงลำดับรัฐของผู้ชนะเลิศ 
thumb|350px|แผนที่แสดงรัฐที่ได้รับตำแหน่งมิสยูเอสเอ

รัฐชนะเลิศ (ครั้ง)ปีที่ชนะ  เท็กซัส101977 1985 1986 1987 1988 1989 1995← 2001 2008 2022←  แคลิฟอร์เนีย61959 1966 1975 1983 1992 2011  ฮาวาย51962 1972 1978 1997← 2023~  มิชิแกน41990 1993 2010, 2024  นอร์ทแคโรไลนา42005 2009 2019 2022^  เขตปกครองพิเศษโคลัมเบีย41964 2002 2016 2017  นิวยอร์ก 41952 1979 1995^ 1999  อิลลินอยส์41953 1963 1973 1974  ยูทาห์31957~ 1960← 2023∇  ลุยเซียนา31958 1961 1996  เซาท์แคโรไลนา31954← 1980← 1994  เคนทักกี22006, 2021  เทนเนสซี22000 2007  แมสซาชูเซตส์21998 2003  โอไฮโอ21965 1981   เวอร์จิเนีย21969 1970  แมริแลนด์21957 (ถูกถอดตำแหน่ง) 2012^  เนแบรสกา12018  โอคลาโฮมา12015  เนวาดา12014  คอนเนตทิคัต12013  โรดไอแลนด์12012←  มิสซูรี12004  ไอดาโฮ11997^  แคนซัส1 1991   นิวเม็กซิโก11984  อาร์คันซอ11982  แอริโซนา11980^  มินนิโซตา11976   เพนซิลเวเนีย11971   วอชิงตัน11968   แอละแบมา11967←  ฟลอริดา11967^  ไอโอวา11956←  เวอร์มอนต์11955

หมายเหตุ
← = ได้รับตำแหน่งนางงามจักรวาล
^ = รับช่วงต่อจากมิสยูเอสเอที่เป็นผู้ชนะนางงามจักรวาล
~ = ดำรงตำแหน่งแทนมิสยูเอสเอ
∇ = ลาออกจากตำแหน่ง

 รูปภาพผู้ชนะ